**Ohjelmatukijärjestöjen kokous 3.6.2019 klo 9–11.30**

Paikka: SPR, Tehtaankatu 1 A, neuvotteluhuone Kustavi

Paikalla:

Maria Suoheimo, SPR, pj

Hanna Matinpuro, Siemenpuu, pj

Janne Ronkainen, SASK

Kim Remitz, KIOS

Robert Salin, Solidaarisuus

Outi Hannula, Fingo

Katri Suomi, KUA

Marko Ulvila, Siemenpuu

Anne Haverinen, Fida

Sari Loijas, Abilis

Rilli Lappalainen, Fingo

Lauri Peltonen, Taksvärkki

Anja Malm, Vammaiskumppanuus

Karoliina Tikka, Plan

Juha-Erkki Mäntyniemi, Fingo

Annette Gothóni, Suomen World Vision

Roosa Rantala, Suomen Lähetysseura

Tupuna Mäntysaari-Laaksonen, Pela

Anne Tarvainen, WWF

Paula Lounasheimo, Fingo, siht.

1. **Kokouksen avaus**Pj Maria Suoheimo avasi kokouksen klo 9.08. Esityslistalle lisättiin Fidan aloitteesta kansainväliset pakotteet. Hyväksyttiin edellisen kokouksen pöytäkirja (15.4.2019).
2. **OT-järjestöjen vaikuttamistyö**

Rilli Lappalainen esitteli taustaksi yleistä tilannetta ja suunnitelmia: hallitusohjelma/kehitysrahoitus/Kepo/instrumentit

Lappalaisen esitys on lähetetty ot-järjestöjen listalle ja on pöytäkirjan liitteenä.

Arvio uudesta hallitusohjelmasta: parempi kuin odotettiin, kestävät kehitys on mainittu ja näkyy hyvin eri osa-alueissa. Suomi on edelläkävijänä ilmastonmuutoksen hillitsemisessä, Suomi voi toimia kokoaan suurempana maailmalla. Suomi toimii aktiivisesti Agenda 2030 toteuttamiseksi. Ohjelmassa mainitaan 0,7 mutta ei aikataulua. 85 % sisältää sukupuolten välistä tasa-arvoa edistäviä tavoitteita. Suomi lisää ilmastorahoitusta osana kehitysrahoitusta, pyrkimyksenä on ohjata puolet ilmastorahoituksesta sopeutumiseen mm. kansainvälisten rahastojen ja kansalaisjärjestöjen kautta.

Kehitysyhteistyön painopisteissa on muutoksia: ilmastonmuutos ja koulutus näkyvät isommin. Erityistä huomiota kiinnitetään haavoittuvassa asemassa olevien henkilöiden ja vähemmistöjen aseman huomioimiseen. Yritysten osalta näkyvät verovastuullisuus, avoimuus sekä se, että työn tulee tukea Suomen kehityspolitiikan tavoitteita. Lisäksi vahvistetaan UM:n hallinnollisia resursseja. Kehitysyhteistyön painopiste on Afrikka. Aasian painoarvo kasvaa taloudessa ja politiikassa, ja se tulee myös pitää huomioida.

KEOn seuraavat askeleet:

* KEO haluaa linkittää työn koko valtionhallintoa koskevaan Agenda 2030 -suunnitelmaan/selontekoon ja vasta sen jälkeen arvioidaan millainen kepo tms. tarvitaan. KEOn johdon kanssa on epävirallisesti puhuttu mahdollisista yhteisistä pohdinnoista. Kuitenkin tässä vaiheessa odotellaan ministeriä ja hänen näkemystään.
* EU-pj-kausi hidastaa kepo-prosessin käynnistystä.
* Tulosraporttityötä halutaan jatkaa, ja pitää kiinni painopisteistä.
* KEO:ssa on avoimuutta pohtia nykyisiä ja uusia rahoitusinstrumentteja
* Next steps: onnittelukirje ja tapaamispyyntö uudelle kehyministerille, hallitusohjelman perkaaminen, kepo-prosessiin osallistuminen, nykyisten rahoitusinstrumenttien kommentointi ja uusien kehittely.
* Rahoitusinstrumenteissa huomioitavaa: jatkumo, innovaatiot, kevyt hankerahoitus, uusi ilmastorahoituskanava, nykyiset yritysyhteistyöinstrumentit eivät toimi, VGK remonttiin.
* Fingo tekee nettikyselyn ja kerää järjestöiltä näkemyksiä. Tiedotus tästä tapahtuu kehityspolitiikka-listalla, lisäksi voi osallistua vaikuttamistyön kuukausikokouksiin. Uusi kehitysrahoituksen asiantuntija Fingossa Niina Tenhio ([niina.tenhio@fingo.fi](mailto:niina.tenhio@fingo.fi)).

Keskustelua:

KEO-30 on ehdottanut varsinaisen kumppanuusfoorumin järjestämistä syksyllä, mutta lyhempi tapaaminen ministerin kanssa esityksessä vielä kesäkuulle.

Mistä asioista on tarpeen ja mahdollista muodostaa yhteistä OT-järjestöjen kantaa ja vaikuttamistyötä (erillistä Fingon vaikuttamistyöstä)?

* 1. Mahdollisen lisäisen rahoituksen käyttö 2020-2021
  2. Nykyisen ohjelmatuki-instrumentin hyvät ja huonot puolet
  3. Vaihtoehdot ministeri Toivakan esittelemälle suunnitelmalle ohjelmatuen muuttamiseksi 2022 alkaen

SASK esitti, että nostetaan yleisesti aiheena kansalaisyhteiskunnan vahvistamista nyt kun on uusi ministeri. Pidetään pienet järjestöt mukana tässä. Keskusteltiin siitä, viekö EU-pj-kausi ministeriöltä kaiken ajan ja huomion vai liikeneekö aikaa muuhunkin. Todettiin, että budjettivaikuttaminen on tässä erityisen tärkeää vielä ennen juhannusta. Taksvärkin mielestä koko laajempi järjestökenttä on pidettävä mukana tapaamisissa ja viesteissä. KIOS ehdotti, että jos tapaaminen ministerin kanssa onnistuu, olisi hyvä ottaa mukaan myös jokin pienempi järjestö, jolloin edustamme koko kenttää. Fingo lupasi tarvittaessa järjestää tapaamisen.

Uuden ministerin onnittelukirjeistä käytiin keskustelua ja **päätettiin**, että voidaan lähettää kirje ot-järjestöinä sen lisäksi, että moni järjestö lähettää omia kirjeitään. Puheenjohtajat luonnostelevat kirjeen ja laittavat ot-järjestöille kommenttikierrokselle. Sen jälkeen kirje lähetetään uudelle ministerille.

Keskustelussa tuotiin esiin, että isot linjat näyttävät nyt hyviltä, ja meidän on hyvä keskittyä siihen, mitä hallinnon uudistus UM:n instrumenttien näkökulmasta tarkoittaa ot-järjestöille. Mikä yhteinen ajatuksemme on siitä, miten kansalaisyhteiskunnan rahoitusta voidaan järkevästi lisätä?

Todettiin monen järjestön suulla, että mahdollisesti lisääntyvän rahoituksen vastaanottokykyä kyllä löytyy. Vammaiskumppanuuden mielestä ot-järjestöt voisivat tehdä aktiivista vaikuttamistyötä rahoituksen lisäämiseksi. SASK muistutti, että prosenttiosuutta ei lasketa maksatuksista vaan myönnöistä, tavoitteena on 15 %. Laskutavat tässä vaihtelevat, ja ministeriöllä on ollut eri käsitys prosenttiosuudesta.

Siemenpuu kertoi KEO-30:n indikoineen, että ei ole ongelmaa kanavoida suurempaa summaa kuin nyt. Kansalaisyhteiskunnan tilaa ja ominaislaatua on hyvä korostaa. Järjestöjen autonomia on tunnustettu UM:n puolelta, eli sieltä on tuki. Oltiin yhtä mieltä siitä, että viesti järjestöjen rahoituksesta pitää olla huomioitu heti alussa, ja saada ministerin esikuntaan jo ennen lomia. Keskustelu on käytävä ennen budjettiraamia ja järjestöjen vastaanottokykyä korostettava. Kun edellinen hallitus on leikannut voimakkaasti, meillä on suunnitelmat on valmiina, miten edetään uudessa tilanteessa.

Olemme myös mielellämme mukana keskustelemassa rahoitusinstrumenttien kehittämisestä. SASKin käsitys on, että instrumenttiuudistus ei tule vielä tänä syksynä. Jos rahaa jaetaan nyt niin se menee nykyisillä instrumenteilla. Tähän keskusteluun pitää miettiä ot-järjestöjen tulokulmat ja argumentit. WWF ehdotti, että laitetaan kirjeeseen helppoja ja nykyisillä instrumenteilla toteutettavia ratkaisuja.

Budjettiriihivaikuttamisesta tulossa Fingolla tulossa yhteinen suunnittelukokous. Haetaan mahdollisimman paljon järjestöjen yhteisiä viestejä.

SPR summasi, että lähitulevaisuudessa yritetään saada ministeritapaaminen, tehdään kirje ja aloitetaan budjettilobbaus. Sen jälkeen sitten instrumenttiuudistus. Kumppanuusfoorumin suunnittelu tapahtuu syksymmällä, se otetaan elokuun ot-kokoukseen. Pyyntö ministerille laitetaan jo nyt.

1. **Muut asiat**

**KPT:n kokous 23.5.2019**

Keskusteltiin KPT:n asemasta tulevalla hallituskaudella ja jatkossa. KPT:ssa on halua vakinaistaa toimintaa. Jos sen toiminta olisi UM:n alla, se ohjaisi toimintaa enemmän kuin nyt. Esitettiin kysymys, miten se silloin poikkeaisi kestävän kehityksen toimikunnasta. Jos nämä yhdistetään, se muuttaisi kehityspoliittista keskustelua huomattavasti.

Todettiin, että keskustelu KPT:sta on jäänyt ot-järjestöillä vähäiseksi. Olisi kuitenkin hyvä ottaa kantaa KPT:n tulevaisuuteen. Jos päätös viedään KPT:n sihteeristöön, menetämme tässä keskustelun ja vaikuttamisen paikan. Esitetään toimikuntaan meiltä kiertävää edustajaa, joka voi viedä ot-järjestöjen kannat keskusteluun ja tuoda viestejä takaisin ot-järjestöille. Tämä ajatus sai kannatusta.

**Päätös:** Otetaan tähän kantaa yhdessä ot-järjestöinä. Viestimme on, että KPT:n ei tule olla kestävän kehityksen toimikunnan alajaosto eikä UM:n osasto. Tarvitaan sen sijaan poliittisesti aktivoiva elin. Elokuussa ot-kokouksessa katsotaan KPT:lle jäsen ja varajäsen, jotka voisivat olla kiertäviä.

**Laatu- ja vaikuttavuustyöryhmän kuulumiset**

Kevät on ryhmällä mennyt UM:n vetämään raportoinnin kehittämisprosessiin. Ohjeistuksien luonnokset ovat parhaillaan kommenteilla. UM järjestää 12.6. aamukahvit, jossa käydään läpi prosessia, ja ohjeistusten pitäisi silloin olla valmiit. Syksyllä LaVa-ryhmällä jatkuu taas normaali työagenda. Ryhmää vetävät silloin ot-järjestöjen puheenjohtajajärjestöistä edustajat sekä Senja Väätäinen-Chimpuku Fingosta. Ajatuksena on, että ryhmän keskustelut olisivat avoimia kaikille järjestöille. Ot-järjestöjen kesken voi pitää erikseen LaVa-kokouksia, jos sellaisille nähdään tarvetta.

Siemenpuu lupasi pyytää Mirja Tonterilta UM:sta kysymykset ja vastaukset uuteen tilintarkastuohjeistukseen liittyen. Fingo selvittää, olisiko tarvetta talous- ja hallintokysymysten yhteistyöverkostolle ot-järjestöjen parissa.

**Fingo & Accenturen SDG-tulosjärjestelmän alkukartoituksen esittely 18.6.**

Juha-Erkki Mäntyniemi Fingosta kertoi, että Accenture tekee haastattelukierroksen viidelle järjestölle sekä ulkoministeriölle. Niiden pohjalta katsotaan, nouseeko esiin esteitä, joita pitää projektissa huomioida. Tämän alkukartoituksen esittelytilaisuus on suunniteltu pidettäväksi 18.6. *Huom. tämä ajankohta muuttui myöhemmin, ja esittelytilaisuus pidetään vasta 13.8.*

Keskustelussa todettiin, että tuleva kepo-prosessi vaikuttaa tähän aika lailla, ja on hyvä katsoa miten kepo-prosessi etenee. Tämä projekti liittyy myös suurempaan instrumenttikeskusteluun.

**Kansainväliset pakotteet**

Fida toi keskusteluun kysymyksen, miten järjestöt ovat toiminnassaan kohdanneet kansainväliset pakotteet. Tuttuja ovat YK:n, EU:n ja Suomen pakotteet ja ne ovat ok. Nyt tänä keväänä Yhdysvaltojen pakotteet ovat kuitenkin hankaloittanut työtä. Yhdysvaltojen pakotteet pankeille on tässä erityisen hankalaa.

Keskusteltiin siitä, voivatko tällaiset asiat määritellä humanitaarista apua. Jos tämä on laajempikin kysymys, miten voisimme yhdessä vaikuttaa tähän?

Fingon Mäntyniemi totesi, että Fingo voisi olla tässä apuna, etteivät yksittäiset järjestöt joudu silmätikuiksi.

Myös muutamilla muilla ot-järjestöillä on ollut vastaavia ongelmia, ja todettiin että niihin olisi hyvä vaikuttaa yhdessä. Myös terrorisminvastaisiin lakeihin on tullut paljon tiukennuksia, joita olisi hyvä miettiä yhdessä. Vaikka periaate olisi hyvä, takana on myös tahoja, jotka haluavat tiukennuksia kansalaisyhteiskunnan toimitilaan. Todettiin, että järjestöillä pitää olla toimintavapaus. Tämä on laajempi kysymys, sillä terroristileimalla voidaan tehdä kaikenlaista. Kaikki järjestöt joutuvat näiden asioiden eteen ennemmin tai myöhemmin.

1. **Seuraava kokous**Seuraava kokous pidetään vielä kesäkuussa. Agendalla olisivat ainakin budjettivaikuttaminen, EU-pj-kausi sekä handing over uusille puheenjohtajille. KIOS & World Vision toimivat syyskauden puheenjohtajina.  
     
   Pj:t päättivät kokouksen klo 11.15.